มาแปลก! BBL-F มีบิ๊กล็อตเช้านี้ 1.77 พันลบ.
BBL-F มีบิ๊กล็อตเช้านี้ มูลค่า 1.77 พันลบ. 5 รายการ ปริมาณ 9.48 ล้านหุ้น ราคาเฉลี่ย 187.03 บ./หุ้น ซึ่งเป็นราคาต่ำกว่ากระดานซื้อขาย โดยราคาหุ้น BBL-F ปิดตลาดเช้านี้อยู่ที่ 189.00 บ. มูลค่าซื้อขายที่ 1.81 พันลบ.
17 ก.พ. 2560

ผู้สื่อข่าวรายงานว่า วันนี้ (17 ก.พ.) มีรายการสรุปซื้อขายกระดานรายใหญ่ (Big lot) ภาคเช้าของหุ้นธนาคารกรุงเทพ จำกัด (มหาชน) หรือ BBL-F จำนวน 5 รายการ ปริมาณ 9,481,000 หุ้น มูลค่ารวม 1.77 พันล้านบาท ราคาเฉลี่ย 187.03 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น BBL-F ปิดตลาดเช้านี้ อยู่ที่ 189.00 บาท บวก 3.50 หรือ 1.89% สูงสุดที่ 190.00 บาท ต่ำสุดที่ 185.50 บาท มูลค่าซื้อขายที่ 1.81 พันล้านบาท
อนึ่ง การซื้อขายบนกระดานต่างประเทศ (Foreign) ส่วนมากแล้วมักจะไม่ค่อยมีการซื้อขายด้วยมูลค่าที่สูงมากนัก ซึ่งการซื้อขายบิ๊กล็อตในครั้งนี้จึงถือว่าเป็นเรื่องแปลก